Spišská Nová Ves, 16.09.2009

MESTSKÉ ZASTUPITEĽSTVO
dňa 24.9. 2009

PREDMET
Komunitný plán sociálnych služieb v meste Spišská Nová Ves na roky 2009 – 2013.

Predkladá: Ing. Marián Kellner,
	        prednosta MsÚ
Spracovali:  Ing. Ľubomír Pastiran, 
	           vedúci odboru financií, školstva a sociálnych veci
                     Ing. Zuzana Záborská,
                     vedúca útvaru rozvoja mesta 

Prerokované:	 Mestskou radou dňa 10.9.2009

Podpisy:

Návrh na uznesenie:

Mestské zastupiteľstvo v Spišskej Novej Vsi
schvaľuje
Komunitný plán sociálnych služieb v meste Spišská Nová Ves na roky 2009-2013.

Dôvodová správa

V júni 2008 Mesto schválilo Koncepciu rozvoja sociálnych služieb na roky 2008 – 2013 (ďalej len Koncepcia). V závere Koncepcie sme poukázali na to, že Koncepcia sa stáva rámcom aj pre činnosti a aktivity všetkých subjektov poskytujúcich sociálne služby na území mesta a základom pre komunitné plánovanie a budovanie cieleného partnerstva pre posilňovanie a rozvoj sociálnej oblasti, najmä prostredníctvom spoločne identifikovaných cieľov, aktivít a projektov. Koncepcia je flexibilný programový dokument, ktorý podlieha  vecnej i časovej aktualizácii, ako aj legislatívnym zmenám.

Dňom 01.01.2009 nadobudol účinnosť zákon č. 448/2008 Z.z. o sociálnych službách, ktorý o.i. zavádza 
-	koordináciu sociálnej a zdravotnej starostlivosti, 
-	systém komunitného plánovania, 
-	kritéria kvality sociálnych služieb, 
-	jednotný systém vzdelávania zamestnancov sociálnych služieb a požiadavky na kvalitu sociálnych služieb.

Zákon upravuje pôsobnosť štátnych orgánov – MPSVaR (národné priority rozvoja sociálnych služieb, centrálny register poskytovateľov, akreditácia vzdelávacích programov a odborných činností) a ustanovuje delenú pôsobnosť samosprávneho kraja (koncepcia rozvoja sociálnych služieb) a obcí pri poskytovaní sociálnych služieb. 

Jednou z povinností mesta je aj vypracovanie a schválenie komunitného plánu sociálnych služieb, ako jedného zo sektorových  koncepčných/programových dokumentov mesta pre riadenie rozvoja mesta v oblasti sociálnych služieb.

Keďže naša platná Koncepcia rozvoja sociálnych služieb na roky 2008 – 2013 napĺňa podmienky určené zákonom, je v súlade s  národnými prioritami rozvoja sociálnych služieb do roku 2013 a napĺňa rámce komunitného plánu, predkladáme Vám na schválenie materiál zmenený nasledovne:

-	časť1.1   doplnená o charakteristiku soc. služieb podľa nového zákona,
-	časť 1.2  (nová časť) Komunitné plánovanie sociálnych služieb,
-	časť 1.3  prepracovaná podľa novej legislatívy s porovnaním služieb podľa zákonov,
-	časť 2.2  doplnená o Národné priority rozvoja sociálnych služieb,
-	časť 3.1  aktualizovaná o súčasný stav nezamestnanosti,
-	časť 3.3  aktualizovaná o údaje k 31.12.2008,
-	časť 3.4  doplnená o údaje za rok 2008 aj v eurách,
-	časť 4.3 (nová časť) súlad komunitného plánu s národnými prioritami rozvoja
            sociálnych služieb a horizontálnou prioritou národného strategického referenčného
            rámca – rómska marginalizovaná komunita. 

Dôležitým momentom aktualizácie Koncepcie na Komunitný plán práve v tomto čase je  príprava Žiadosti o NFP v rámci ROP – 2.1a – 2009/1 – infraštruktúra sociálnych služieb. Jedná sa o projekt na rekonštrukciu budov na Slovenskej ulici č. 30 a Brezovej ulici č. 32 za účelom skvalitnenia existujúcich a rozšírenia nových služieb. 
Jednou z povinných príloh pri podaní žiadostí je potvrdenie štatutárneho zástupcu žiadateľa o súlade projektu so sektorovými rozvojovými dokumentmi, teda že je v súlade s platným komunitným plánom sociálnych služieb a s národnými prioritami sociálnych služieb.

Tento Komunitný plán je už svojim charakterom otvoreným rozvojovým dokumentom vytvárajúcim priestor pre spoluprácu a participáciu ďalších subjektov poskytujúcich sociálne služby, pre nové podnety a príležitosti, ktoré do jeho súčasného obsahu budú zapracované v rámci procesu aktualizácie PHSR mesta.

Spišská Nová Ves, 2.9.2009
Spracoval: Ing. Ľubomír Pastiran, Ing. Zuzana Záborská